Video: Keer só dat staaldraad kinkels maakFoto: Pixabay, Republica As jy al in jou lewe met groot rolle staaldraad gewerk het, sal jy die krisis verstaan wanneer die draad kort-kort kinkels maak. ŉ Boer van Geysdorp in Noordwes, het nou die eenvoudigste manier bedink om dié penarie te verhoed en dit sal jou boonop nie ŉ sent kos nie. Willem Pretorius het die video met Landbou gedeel waarin een van sy werkers draad uit die grond trek. Dié boer grawe net ŉ gat in die grond, gooi die rol draad in en gooi dit weer toe. “Jy trek dan net die punt en hy rol lekker af sonder om kinkels te maak,” verduidelik hy. “Jy sal nooit weer sukkel met draad wat in allerhande rigtings gekoek is nie.” Dié metode is so maklik om draad af te rol, dis moeiliker om die “Drie rolle doringdraad”-rympie op te sê! Bron: Landbou